ફક્ત અને ફક્ત ગણેશજીનું મંદિર હોય તેવું બહુ ઓછું બનતું હોય છે. છતાં આજે ભારતમાં ઘણાં સ્થળે ફક્ત અને ફક્ત ગણેશજી જ હોય તેવાં મંદિર પણ છે. આવી જ એક બાબત આપણનેે ખેડા જિલ્લામાં આવેલા નડિયાદમાં જોવા મળે છે. અહીં મોદી સાંથમાં લગભગ ૯૦૦ વર્ષ કરતાં પણ વધુ જૂનું મંદિર છે. આ મંદિર સમગ્ર નડિયાદમાં ખૂબ લોકપ્રિય છે. અહીંના ગણેશજીની બાધા રાખનાર જે તે ભક્ત પોતાનો ઇચ્છિત ધ્યેય બહુ જલદી પૂર્ણ કરે છે. આ બાબત ગણેશજીની કૃપાને આભારી છે. ગણેશજીની મૂર્તિ આરસપહાણની હોવાથી તેને સફેદ જ લગભગ જોવા મળે છે. પરંતુ કેટલાંક એવાં પણ મંદિર છે જેમાં ગણેશજીને સિંદૂર ચડતું હોવાથી તે સિંદૂરિયા ગણેશજીને નામે પ્રખ્યાત હોય છે.